Diari Oficial de la Generalitat Valenciana


Sumari del DOGV 9344, del 20-05-2022 (2022/4307)

RESOLUCIÓ de 16 de maig de 2022, de la directora general de Personal Docent, per la qual es convoca la provisió, pel sistema de lliure designació, del lloc de treball de cap de la Inspecció Territorial d'Educació de València.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9344

Data del DOGV
:   20-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4307


Data del document
:   16-05-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 16 de maig de 2022, de la directora general de Personal Docent, per la qual es convoca la provisió, pel sistema de lliure designació, del lloc de treball de cap de la Inspecció Territorial d'Educació de València. [2022/4307]  
El Decret 80/2017, de 23 de juny, del Consell, pel qual es regula l'actuació, el funcionament i l'organització de la inspecció d'educació de la Comunitat Valenciana, estableix en l'article 18 que la persona titular de la secretaria autonòmica amb competències en matèria d'educació exercirà la direcció superior de la inspecció d'educació de la Comunitat Valenciana.  
D'altra banda, aquesta mateixa norma legislativa en l'article 11 decreta:  
Les inspeccions territorials d'educació,  
1. En cada inspecció territorial d'educació, en funció de les seues característiques, hi haurà un inspector cap o una inspectora cap, un inspector secretari o una inspectora secretària, i un nombre d'inspectors coordinadors i d'inspectores coordinadores. Es procurarà, sempre que siga possible, la paritat de gènere.  
2. El lloc d'inspector en cap o d'inspectora en cap de la inspecció territorial d'educació serà exercit per una persona funcionària de carrera del cos d'inspectors d'educació o del cos d'inspectors al servei de l'administració educativa, amb destinació definitiva en la direcció territorial corresponent amb competències en educació, amb una experiència mínima de quatre anys com a personal funcionari en algun dels cossos anteriors. Serà nomenada per la persona titular de la conselleria competent en matèria d'educació, mitjançant el procediment de lliure designació, a proposta de la persona titular de l'òrgan al qual estiguen adscrites orgànicament les inspeccions territorials.  
  
El Decret 110/2010, de 23 de juliol, del Consell, pel qual s'adscriu a la conselleria competent en matèria d'educació la gestió del personal i dels llocs de treball de la inspecció educativa de la Comunitat Valenciana, estableix en la disposició addicional quarta que les atribucions que l'ordenament jurídic vigent atorga a la conselleria competent en matèria de funció pública s'entendran referides a la conselleria competent en matèria d'educació, en relació amb el personal i els llocs de treball a què es refereix el present decret.  
De conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic i l'article 115.1 de la Llei 4/2021, de 16 d'abril, de la Generalitat, de la funció pública valenciana (d'ara en avant LFPV), modificada per la Llei 7/2021, de 29 de desembre, de la Generalitat, de mesures fiscals, de gestió administrativa i financera i d'organització de la Generalitat 2022, el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat i de les competències de les persones candidates en relació amb els requisits exigits per a l'acompliment del lloc.  
  
Vist que el sistema de provisió del lloc de cap de la Inspecció Territorial d'Educació de València és el de lliure designació, i d'acord amb el que es disposa en l'article 115.1 de la LFPV, i en l'article 11 del Decret 80/2017, de 23 de juny, del Consell, pel qual es regulen l'actuació, el funcionament i l'organització de la inspecció d'educació en la Comunitat Valenciana.  
Fent ús de les atribucions que em confereix l'article huit del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, pel qual es determinen les competències que s'atribueixen als òrgans superiors i centres directius que la componen, resolc:  
  
Primer  
Convocar, per a proveir-lo pel sistema de lliure designació, el lloc de treball de cap de la Inspecció Territorial d'Educació de València, número de lloc 838157.  
  
Segon  
Aprovar les bases que regiran aquesta convocatòria i que figuren en annex.  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptadors des de l'endemà de la publicació. Així mateix, es podrà interposar un recurs potestatiu de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercir-ne, si escau, qualsevol altre que estimen procedent.  
  
València, 16 de maig de 2022.- La directora general de personal docent: M. Ángeles Herranz Ábalos.  
  
  
ANNEX  
Bases de la convocatòria  
  
Primera. Dades del lloc  
  
Número Cos Denominació Nivell Direcció Territorial Localitat  
838157 Inspectors d'educació A1/A2 Inspector cap territorial 26 València València  
  
  
Segona. Requisits de participació  
Les persones que desitgen participar en aquesta convocatòria hauran de complir els requisits següents:  
a) Ser funcionari o funcionària de carrera del cos d'inspectors d'educació o del cos d'inspectors al servei de l'administració educativa.  
  
b) Tindre destinació definitiva en la direcció territorial d'educació corresponent.  
c) Posseir una experiència mínima de quatre anys com a personal funcionari en els cossos d'inspectors d'educació o d'inspectors al servei de l'administració educativa.  
Els requisits de participació hauran de complir-se en la data de finalització del termini de presentació de sol·licituds i mantindre's fins a la presa de possessió.  
  
Tercera. Sol·licituds de participació  
Juntament amb la sol·licitud, s'ha de presentar un currículum professional de competències i capacitats en el qual s'ha d'incloure la motivació personal per la qual s'opta al lloc.  
La verificació del compliment dels requisits exigits per a participar es realitzarà d'ofici mitjançant la consulta als registres de personal docent.  
La sol·licitud s'ha de presentar mitjançant una sol·licitud general d'iniciació i tramitació telemàtica de procediments de la Conselleria d'Educació, Cultura i Esport (tràmit Z) dirigida a la Direcció Territorial d'Educació de València.  
El termini de presentació serà, en tot cas, de deu dies comptadors des de l'endemà de la publicació en la pàgina web de la Conselleria d'Educació, Cultura i Esport.  
  
Quarta. Comprovació del compliment dels requisits de participació  
  
La Direcció Territorial d'Educació de València podrà requerir en qualsevol moment del procés les persones participants perquè aporten la documentació acreditativa original que justifique el compliment dels requisits de participació i, si escau, requerirà les persones interessades perquè en un termini de deu dies realitzen les esmenes que escaiguen.  
  
Una vegada realitzats els tràmits anteriors, la persona responsable de la Direcció Territorial d'Educació de València elevarà un informe sobre la idoneïtat i les competències de la candidatura seleccionada i realitzarà la proposta per al nomenament per part del titular de la Conselleria.  
La proposta estarà basada en l'apreciació discrecional per la persona titular de la Direcció Territorial de València de la idoneïtat i de les competències de les persones candidates en relació amb els requisits exigits per a l'acompliment del lloc.  
  
Cinquena. Resolució de la convocatòria  
La persona titular de la conselleria competent en matèria d'educació resoldrà, de conformitat amb el que s'estableix en l'article 115, apartats 1 i 7, de la LFPV, bé l'adjudicació a la persona que considere més idònia per a l'acompliment del lloc, bé que es declare desert, fins i tot existint personal que complisca els requisits exigits, si considera que cap resulta idònia per a exercir-lo.  
La resolució haurà d'indicar que el cessament en el lloc de treball actual, si escau, es produirà d'ofici el mateix dia en què es publique la resolució de la convocatòria en la pàgina web de la Conselleria d'Educació, Cultura i Esport, i que la presa de possessió s'efectuarà l'endemà de la publicació.  
  
Sisena. Termini de resolució  
Aquesta convocatòria es resoldrà en un termini no superior a tres mesos, comptadors des de l'endemà de la data de finalització del termini de presentació de sol·licituds.